شەفەق
نیوز/ ریبەر ئیرانی عەلی خامەنەئی، ئمڕوو دووشەممە، لەنان ئەو ناڕزاییەیلە لە ئیران
هاتە دەنگ، ئەوەیش لە یەکەمین دیاردانی، لەوەخت دەسکردن ناڕەزاییەیل لە ناوڕاس ئەیلوول
گوزەشتە تا ئیسە.
میدیای
راگەیانن ئیرانی وتن: خامەنەئی ئمڕوو لە ئاهەنگ دەرچگن هاوبەشی ئەرا خوەنەوارەیل زانکۆیل
و ئەفسەرەیل هیزە چەکدارەیل لە زانکۆی ئیمام حەسەن موجتەبا ئەرا سەربازی لە ئیران ئامادە
بوی.
خامەنەئی
لە وتاریگ لە ئاهەنگ نمایشکردنەگە وت: مردن مەهسا ئەمینی وە سەختی دڵم تەرکان، وتیش:
مردن ئەو دویەتە مەهسا ئەمینی دڵگران گشتمان کرد، باوجی دەرکەفتن کاردانەوەی وەبی چەوەڕیکردن
لێکۆڵینەوەیل کاریگ ئاسایی نییە.
خامەنەئی
وتیش: کارەیل ئاژاوە و شیوانن ئاسایش مەردم و پەلامارداین قورئان ومزگەفتەیل و
حیجاب وبانکەیل وماشینەیل کاریگ بویە ک پلانیگ وەرین داشتگە.
وتیش:
گەل ئیران لە رویداوەیل دویایین وە هازدار دەرکەفت، و ئەوەسا لە بانانیش نوای هەر تەقەلایگ
لەلایەن دوژمن ئەرا ئامانجکردن وڵاتەگە گرێد، وتیش: کاردانەوە وەبی تەواوبوین لێکۆڵینەوەیل
لە مردن مەهسا ئەمینی ودەسکردن وە ژاوەژاو کاریگ ئاسایی نییە و پلان ئەرای نریاس.
وتیش:
راگەیانن خەفەتباری واشینتۆن ئەرا مردن ئەو دویەت ئیرانیە کاریگ راسی نییە، و دەسپیچگە
ئەرا دروسکردن قەیرانیگ لەناو وڵاتەگە، وتیش: کارەیل ئاژاوە و شیوانن ئاسایش وڵاتەگە
پڕۆژەیگ ئەمریکی سەهیۆنستیی بویە وە بەشداریکردن سیخوڕەیلیان.
یەکەم
ناڕەزایی دویای ماڵئاواییکردن لە تەرم مەهسا ئەمینی لە سەقز بوی، لە هەفت ئەیلوول گوزەشتە،
ک ژنەیل وە لەچگ سەریان وەرەو ئاسمان بەرزەو کردیان.
دەسەڵاتەیل
ئیران،  باس ئەو ناڕەزایلە ک یە سێیەم هەفتەس
خوەینشاندان کەن، وە ئاژاوەنەر کەن.
٤١ کەس
لەلای کەمەو وەدەس هێزەیل ئەمن ئیرانی کوشیان، ئەوەیش لەناو وەردەوەردیگ لە رووژ جمعە
لە زاهدان لە پارێزگای سیستان و بلوشستان، لە باشوور خوەرئاوای ئیران، وەگورەی راگەیانن
ریخریاگ ماف مرۆڤ لە ئیران ک بارەگای هالە ئۆسلۆ.
